Elítélték a gyilkossággal vádolt volt MDF-est
Emberölésért 11 év fegyházbüntetésre ítélte a Somogy Megyei Bíróság csütörtökön a marcali önkormányzat volt MDF-es képviselõjét. Az egykori politikus hat lövéssel végzett egy 34 éves helybeli férfival, akivel üzleti kapcsolatban állt. Az ítélet nem jogerõs.
A vádlott, Szabó Gyula a bíróság elõtt tett vallomásában elismerte bûnösségét. Elmondása szerint a férfit, akivel évek óta üzleti kapcsolatot tartott fenn, s jószerivel apa-gyerek viszonyban volt vele, hirtelen felindultságában lõtte le. Az 51 éves politikust a késõbbi áldozat, Horváth Károly hívta találkozóra a múlt év szeptember 15-én este egy Marcali melletti ipartelepre, ahol többször is találkoztak már, ha üzletrõl tárgyaltak.

Ezúttal egy telefonkártya-vásárlási ügylet lebonyolítása volt az ok, ám eközben szóba került egy másik közös ügyük is. A téma egy külföldön megvásárolandó 6,5 millió forint értékû autó volt, amelyre a politikus korábban adott megbízást a férfinak, s ehhez elõlegként 3,5 millió forintot is átadott neki. A megbízott - a vádlott elmondása alapján - ezúttal újabb 3,5 millió forintot kért, éspedig egy héten belül, különben kilátásba helyezte a már átadott összeg elvesztését.

Vallomása szerint a vádlott ekkor feljelentéssel fenyegette meg a férfit, mire a másik ugyancsak fenyegetéssel, Szabó fiának megölésével válaszolt. Erre õ elõvette autója kesztyûtartójából az engedély nélkül tartott maroklõfegyvert - egy parabellumot -, és néhány méter távolságból sorozatlövést adott le az autójában ülõ, "szelíd emberbõl vaddisznóvá lett" Horváth Károlyra, aki pár percen belül életét vesztette.

A vádlott könnybe lábadt szemmel állította: nem tudta, mit csinál. "Beszûkült az agyam" - mondta, majd azt állította, hogy nem emlékszik sem arra, hogy milyen körülmények között, sem arra, hogy hányszor lõtt, csak lõtt. Addig, amíg el nem akadt a fegyver. Azzal, hogy hat golyót lõtt ki a tárból, akkor szembesült, amikor a rendõrök letették elé a lövedékeket - mondta. Állítólag arra sem emlékezett, hogy a tárban hány lövedék volt. (A rendõrségi jegyzõkönyv szerint összesen 13, a hetedik megakadt, azért nem tudott több lövést leadni.)

A vádlott a lövöldözés utáni eseményekrõl beszámolva elmondta: a fegyvert a helyszíntõl távolabb letörölgette és eldobta, majd hazament, bevett több nyugtatót, és ivott néhány "felest". Másnap reggel jelentkezni akart a rendõrségen, de a rendõrök megelõzték, és a lakásán õrizetbe vették.

Szabó Gyula a bíró kérdésére közölte: azóta hord fegyvert magánál, amióta leütötték és több millió forintot elraboltak tõle. Arról, hogy honnan származik a pisztoly, nem kívánt nyilatkozni, azt azonban elmondta, hogy csak egyszer használta, még évekkel ezelõtt, amikor megvásárlásakor kipróbálta.

A fõiskolai és egyetemi végzettségû agrárvállalkozó a vagyoni helyzetére, illetve elõéletére vonatkozó kérdésekre elmondta: nincs vagyona, korábbi vállalkozása ellen csõdeljárás indult. Ehhez kapcsolódóan egy sikkasztás miatt nyolc hónapra ítélte a bíróság, egy másik, ugyancsak sikkasztás miatt ellene indított eljárás még vizsgálati szakaszban van. A bûncselekmény elkövetésekor jövedelme egyedül önkormányzati képviselõként volt, nettó 30 ezer forint.

A bíróság ítélete ellen a vádlott és védõje enyhítésért fellebbezett, az ügyész elfogadta az ítéletet. A büntetõper a Pécsi Ítélõtáblán folytatódik.

A két héttel az októberi önkormányzati választások elõtt történteket követõen a Magyar Demokrata Fórum közleményt adott ki, amelyben elhatárolódott az esettõl, és kezdeményezte a politikus kizárását a pártból. Egyúttal felszólították az önkormányzati választáson indulni szándékozó politikust - a párt Somogy megyei nagytelepülési listavezetõjét -, hogy mondjon le jelöltségérõl, aminek Szabó Gyula eleget tett.
gyilkosság MDF-es képviselõ kékfény Somogy Megyei Bíróság rendõrség Gyula